Tmien xhur ilu d-dar ta' Miriam Pace saret qabar … x'sar sa issa? Repubblika tikteb lill-Prim Ministru tistaqsi x'sar mill-wiegħda ta' liġi ġdida biex ħadd aktar ma jibqa' fil-periklu fid-dar tiegħu
Bħal-lum tmien xhur mietet Miriam Pace, l-omm li sfat mirduma taħt it-terrapin ta' dik li xi darba kienet id-dar tagħha u li fiha, flimkien ma' żewġha Carmel, rabbiet il-familja u minjaf kemm ippjanat għall-futur tagħha. Tmien xhur wara, anke jekk persuni tressqu l-Qorti u qed jiffaċċjaw il-ġustizzja, wegħdiet li għamel il-Gvern baqgħu ma seħħewx. Fakkar dan mhux biss Carmel Pace, imma anke l-organizzazzjoni Repubblika f'ittra mibgħuta lill-Prim Ministru. Repubblika fakkret li fit-2 ta' Settembru, il-Prim Ministru kien wiegħed li hekk kif jiftaħ il-Parlament, kien se jressaq liġi ġdida biex ħadd aktar ma jibqa' fil-periklu li daru ssir il-qabar. "Minn dakinhar sa issa, ma nstema' xejn aktar," saħqet l-organizzazzjoni. "Frattemp il-Gvern ressaq 14-il abbozz ta' liġi, imma l-liġi biex aħna lkoll ma nkunux fil-periklu ġewwa djarna mhijiex waħda minnhom." L-organizzazzjoni insistiet li sa issa, kull persuna f'Malta, għadha tista' tgħaddi minn dak li għaddiet Miriam u l-familja tagħha. "Għalfejn il-Gvern qed isibha daqshekk diffiċli jikkontrolla r-rgħiba ta' xi wħud," staqsiet l-organizzazzjoni lill-Prim Ministru. Baqa' lanqas qatt ma nstema' xejn dwar rapport li kien tħejja minn Kumitat imwaqqaf mil-Prim Ministru u li kellu jipproponi bidliet fil-qasam tal-kostruzzjoni. Dan ir-rapport tlesta xhur ilu. Mistoqsijiet mibgħuta minn dan is-sit lill-Uffiċċju tal-Prim Ministru dwar dan ir-rapport baqgħu qatt ma ġew imwieġba. 2ta' Novembru ‌ ‌8 xhur li fiżikament m'ghadekx miegħi. Mir mhux tort taghna li nfridna…. Kemm ħdimna u ħsiebna… Posted by Carmel Pace on Sunday, 1 November 2020